nickbes/lawsofisrael huggingface dataset:
חוק הסדרת העיסוק בעבודה במערכת קירור או מיזוג אוויר, התשפ"ה-2025
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת העבודה והרווחה
תחילה: 2025-04-14T00:00:00
פרסום: ספר החוקים, 14/01/2025, מס' חוברת 3349, עמ' 182
שמות קודמים:
Name: חוק הסדרת העיסוק בעבודה במערכת קירור או מיזוג אוויר, התשפ"ה-2024
Value: לחוק שהתקבל
Name: הצעת חוק הסדרת העיסוק בעבודה במערכת קירור או מיזוג אוויר, התשפ"ה-2024
Value: בקריאה השנייה והשלישית
Name: הצעת חוק הסדרת העיסוק בעבודה במערכת קירור או מיזוג אוויר, התשפ"ב-2022
Value: בקריאה הראשונה
תקציר:
חוק זה מסדיר לראשונה בחקיקה את העיסוק במערכות קירור ומיזוג אוויר, בעקבות המעבר לשימוש בקררים חדשים הכוללים גזים דליקים, נפיצים ורעילים. 
החוק קובע כי עבודה במערכות קירור או מיזוג אוויר טעונה אחד משלושת הרישיונות הבאים – רישיון דרגה 1 לביצוע עבודות במערכת שתפוקת הקירור שלה עד 18 קילו ואט, רישיון דרגה 2 לביצוע עבודות במערכות גדולות יותר, שתפוקת הקירור שלהן עד 70 קילו ואט או רישיון דרגה 3 לביצוע עבודה בכל מערכת קירור ומיזוג אוויר.  רישיונות אלו יינתנו לתקופה של חמש שנים ולצורך חידושו בעל הרישיון יידרש להשתתף בהשתלמות בהיקף של 8 שעות לפחות. 
בהמשך לכך, החוק קובע מהן הפעולות מסוג התקנה ותחזוקה שייחשבו עבודות במערכת קירור או מיזוג אוויר שלצורך ביצוען יידרש רישיון. במסגרת עבודות אלה, המנויות בתוספת הראשונה ישנן עבודות של חיבור צנרת, בדיקת אטימות, תליית יחידת המיזוג, מילוי הקררים, מדידת לחץ ועוד. 
בנוסף, החוק קובע את ההכשרה והלימודים שיידרשו לכל אחד מסוגי הרישיונות, בהתחשב בהכשרה או הניסיון הקודמים של מי שמבקש לעסוק בתחום. כמו כן, נקבע כי תהיה תקופה של 3 שנים במסגרתה מי שיש לו ניסיון קיים בעבודה במערכות קירור או מיזוג אוויר יוכל לעבור מסלול הכשרה מקוצר ולקבל רישיון על פי החוק.
עוד נקבע כי בעל רישיון יבצע עבודה במערכת קירור או מיזוג אוויר על פי התקן הישראלי 994, הכולל את החובה לבצע בדיקת אטימות בסיום ההתקנה, שבאמצעותה ניתן לגלות אם יש דליפה מסוכנת של גז. 
החוק כולל הוראות נוספות ובהן הוראות לעניין מינוי רשם, מינוי מועצה שחבריה ייעצו לשר ולרשם, הסמכת מפקחים וקביעת הסמכויות שיינתנו להם, מינוי מפקח בכיר, הסתייעות בבדיקות עזר ובחוות דעת מומחה, והסמכה של בודקים ומומחים שיסייעו לביצוע עבודות הפיקוח. בנוסף לכך, החוק כולל הוראות של אכיפה מנהלית והטלת עיצומים כספיים על בעלי רישיונות ועל העוסקים בתחום, כולל מפעילים. 
הוראות חוק זה ייכנסו לתוקף שלושה חודשים מיום פרסומן לגבי מי שיבצע עבודות במערכות קירור ומיזוג אוויר שיש בהן גזים דליקים שמנויים בתוספת. לגבי כל שאר המערכות, תחילת החוק תהיה שנה וחצי מיום פרסומן.
חוק העונשין (תיקון מס' 140 – הוראת שעה) (תיקון), התשפ"ה-2025
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוקה, חוק ומשפט
תחילה: 2025-01-09T00:00:00
פרסום: ספר החוקים, 09/01/2025, מס' חוברת 3346, עמ' 174
שמות קודמים:
Name: חוק העונשין (תיקון מס' 140 – הוראת שעה) (תיקון), התשפ"ה-2024
Value: לחוק שהתקבל
Name: הצעת חוק העונשין (תיקון מס' 140 – הוראת שעה) (תיקון), התשפ"ה-2024
Value: בקריאה הראשונה
תקציר:
החוק מאריך עד ה-31 בדצמבר 2026, את הוראת השעה לפיה יוטל עונש מינימום של רבע מהעונש המרבי למי שהורשע בעבירות של החזקה, נשיאה וסחר בנשק, וזאת למעט במקרים מיוחדים.
חוק מרשם האוכלוסין (תיקון מס' 22), התשפ"ה-2025
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הפנים והגנת הסביבה
תחילה: 2025-01-08T00:00:00
פרסום: ספר החוקים, 08/01/2025, מס' חוברת 3345, עמ' 172
שמות קודמים:
Name: הצעת חוק מרשם האוכלוסין (תיקון מס' 22), התשפ"ה-2025
Value: לחוק שהתקבל
Name: הצעת חוק מרשם האוכלוסין (תיקון מס' 22), התשפ"ה-2024 
Value: בקריאה השנייה והשלישית
Name: הצעת חוק מרשם האוכלוסין (תיקון מס' 22) (פטירה של חטוף שאירעה מחוץ לישראל), התשפ"ה-2024 
Value: בקריאה הראשונה
תקציר:
נקבע כי ביחס לחטוף שנפטר מחוץ לישראל יחולו כל ההוראות שחלות ביחס לפטירה בישראל כגון: הוראות לעניין מסירת הודעת פטירה, רישום הפטירה והנפקת תעודת פטירה, בשינויים המחויבים.
חוק שחרור על־תנאי ממאסר (תיקון מס' 17 – הוראת שעה) (תיקון מס' 4), התשפ"ה-2025 
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: הוועדה לביטחון לאומי
תחילה: 2025-01-07T00:00:00
פרסום: ספר החוקים, 07/01/2025, מס' חוברת 3344, עמ' 170
שמות קודמים:
Name: חוק שחרור על תנאי ממאסר (תיקון מס' 17 – הוראת שעה) (תיקון מס' 4), התשפ"ה-2024 
Value: לחוק שהתקבל
Name: הצעת חוק שחרור על תנאי ממאסר (תיקון מס' 17 – הוראת שעה) (תיקון מס' 4), התשפ"ה-2024 
Value: בקריאה השנייה והשלישית
Name: הצעת חוק שחרור על תנאי ממאסר (תיקון מס' 17 – הוראת שעה) (תיקון מס' 4) (הפיכת הוראת השעה להוראת קבע), התשפ"ה-2024 
Value: בקריאה הראשונה
תקציר:
ביום י"ד באב התשע"ח (26 ביולי 2018) פורסם חוק שחרור על-תנאי ממאסר (תיקון מס' 17 – הוראת שעה), התשע"ח–2018. במסגרת זו נקבע כהוראת שעה, לתקופה של שלוש שנים, כי תוקם יחידה מנהלית בשירות בתי הסוהר – יחידה לשחרור ממאסרים קצרים, שתוסמך לבחון בקשות לשחרור על תנאי של אסירים שנשפטו לתקופת מאסר שבין שלושה חודשים לשנה, שנשאו שני שלישים לפחות מתקופתם מאסרם. זאת במקום נציב בתי הסוהר שלו הייתה הסמכות לעניין אסירים שנשפטו לתקופה העולה על שלושה חודשים ושלא עולה על שישה חודשים, ובמקום ועדת השחרורים לעניין אסירים שנשפטו לתקופה העולה על שישה חודשים. היחידה לא תשחרר אסיר אלא אם שוכנעה שהוא ראוי לשחרור כאמור וכי הוא לא מסכן את שלום הציבור. בקשת האסיר לשחרורו על תנאי תיבחן ככלל על בסיס הבקשה בכתב ומסמכים שיובאו בפני היחידה. בקשות לשחרור על תנאי של אסירים המרצים את עונשם בשל עבירות מין, עבירות אלימות במשפחה ואסירים הלוקים בנפשם ידונו בפני היחידה המנהלית רק אם נגזרו עליהם בין שלושה לשישה חודשי מאסר. אסירים כאמור אשר נגזרה עליהם תקופה העולה על שישה חודשי מאסר יידונו בפני וועדת השחרורים, בשל מורכבותם. הסדר זה יחול גם על בקשות קטינים לשחרור על תנאי. 
מאוחר יותר, במסגרת תיקונים נוספים, הוארכה הוראת השעה לתקופות נוספות. 
במסגרת התיקון הרביעי, נקבע כי הוראת השעה תהפוך להסדר קבוע. עוד נקבע כי הדיווח בדבר אופן פעילות היחידה, הניתן אחת לשנה, מטעם השר לביטחון פנים לוועדת החוקה חוק ומשפט של הכנסת, ימשיך כל עוד עומדת בתוקפה הכרזה על מצב חירום כליאתי בהתאם לסעיף 19כ לפקודת בתי הסוהר [נוסח חדש], התשל"ב–1971.
חוק ההתייעלות הכלכלית (תיקוני חקיקה להשגת יעדי התקציב לשנת 2025) (מיסוי רווחים לא מחולקים), התשפ"ה-2024 
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הכספים
תחילה: 2025-01-01T00:00:00
פרסום: ספר החוקים, 31/12/2024, מס' חוברת 3343, עמ' 154
שמות קודמים:
Name: הצעת חוק ההתייעלות הכלכלית (תיקוני חקיקה להשגת יעדי התקציב לשנת 2025) (מיסוי רווחים לא מחולקים), התשפ"ה-2024 
Value: בקריאה הראשונה
תקציר:
החוק מסדיר את מיסוי הרווחים שלא חולקו בחברות מעטים. החוק קובע כי בעל מניות יחיד, הפעיל בחברה שמחזור עסקיה נמוך מ-30 מיליון ש"ח ושיעור רווחיותה עולה על 25%, יחויב במס שולי על הרווחים העודפים. נקבע מנגנון מיסוי לחברות מעטים המחזיקות בשותפויות, בהתאם להיקף הרווחים המיוחסים להן. בנוסף, הוטל מס של 2% על רווחים לא מחולקים, עם אפשרות לחלופה בדמות חלוקה של 6% מהרווחים בפועל. החוק כולל פטור לחברות עם רווחים צבורים הנמוכים מ-750,000 ש"ח, החרגה לחברות תעשייתיות וקבלנים, וכן הוראת שעה לשנת 2025 המאפשרת פירוק חברות בפטור ממס.
חוק ההתייעלות הכלכלית (תיקוני חקיקה להשגת יעדי התקציב לשנת התקציב 2025) (הקפאת עדכוני מס ומס יסף), התשפ"ה-2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הכספים
תחילה: 2025-01-01T00:00:00
פרסום: ספר החוקים, 26/12/2024, מס' חוברת 3342, עמ' 150
שמות קודמים:
Name: הצעת חוק ההתייעלות הכלכלית (תיקוני חקיקה להשגת יעדי התקציב לשנת התקציב 2025) (הקפאת עדכוני מס ומס יסף), התשפ"ה-2024
Value: בקריאה הראשונה
תקציר:
החוק קובע הקפאה של עדכוני סכומים במס הכנסה ובמיסוי מקרקעין כהוראת שעה לשנים 2025-2027, לרבות תקרות הכנסה, נקודות זיכוי, קצבאות, מדרגות מס רכישה ופטור ממס שבח. ההקפאה לא חלה על מענק מס הכנסה שלילי.
כמו כן, הוטל מס יסף נוסף של 2% על הכנסה ממקורות הוניים, החורגת מתקרת הכנסה שנתית של 721,560 ש"ח (לשנת 2024).
חוק הסמכת צבא הגנה לישראל ושירות הביטחון הכללי לביצוע חדירה לחומר מחשב המשמש להפעלת מצלמה נייחת ופעולה בו (הוראת שעה – חרבות ברזל) (תיקון מס' 3), התשפ"ה-2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוץ והביטחון
תחילה: 2024-12-25T00:00:00
פרסום: ספר החוקים, 25/12/2024, מס' חוברת 3340, עמ' 146
שמות קודמים:
Name: הצעת חוק הסמכת צבא הגנה לישראל ושירות הביטחון הכללי לביצוע חדירה לחומר מחשב המשמש להפעלת מצלמה נייחת ופעולה בו (הוראת שעה – חרבות ברזל) (תיקון מס' 3), התשפ"ה-2024
Value: בקריאה הראשונה
תקציר:
חוק הסמכת צבא הגנה לישראל ושירות הביטחון הכללי לביצוע חדירה לחומר מחשב המשמש להפעלת מצלמה נייחת ופעולה בו (הוראת שעה – חרבות ברזל), התשפ"ד–2023, מסמיך את צבא הגנה לישראל ואת השירות הביטחון הכללי לחדור לחומר מחשב הנמצא במחשב המפעיל מצלמה נייחת, לשם סיכול או מניעה של גישה למידע החזותי המופק במצלמה, אם יש בו כדי לסכן באופן ממשי את ביטחון המדינה או את רציפות התפקוד המבצעי של צבא הגנה לישראל, בקשר לפעילות במסגרת מלחמת "חרבות ברזל". כמו כן, נקבעו בו הסדרים שונים הנוגעים למידתיות הפעלת הסמכויות, תיעוד וחובת דיווח לוועדת המשנה למודיעין ולשירותים חשאיים של ועדת החוץ והביטחון של הכנסת. 
במסגרת תיקון מס' 3, הוארך תקופת תוקפה של הוראת השעה עד ליום ד' בתמוז התשפ"ה (30 ביוני 2025).
חוק לתיקון פקודת בתי הסוהר (מס' 64 – הוראת שעה – חרבות ברזל) (מצב חירום כליאתי) (תיקון מס' 3), התשפ"ה-2024 
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: הוועדה לביטחון לאומי
תחילה: 2024-12-25T00:00:00
פרסום: ספר החוקים, 25/12/2024, מס' חוברת 3341, עמ' 148
שמות קודמים:
Name: הצעת חוק לתיקון פקודת בתי הסוהר (מס' 64 – הוראת שעה – חרבות ברזל) (מצב חירום כליאתי) (תיקון מס' 3), התשפ"ה-2024 
Value: בקריאה הראשונה
תקציר:
במסגרת תיקון מספר 64 לפקודת בתי הסוהר [נוסח חדש], התשל"ב–1971, נקבע, כהוראת שעה, כי השר לביטחון לאומי, בהמלצת נציב בתי הסוהר ובהסכמת ראש הממשלה ושר הביטחון, יהיה רשאי להכריז על מצב חירום כליאתי אם שוכנע, נוכח הפעולות הצבאיות המשמעותיות שעליהן החליטה ועדת השרים לענייני ביטחון לאומי לפי סעיף 40 לחוק-יסוד: הממשלה, והודיעה לגביהן לוועדת החוץ והביטחון של הכנסת ביום כ"ג בתשרי התשפ"ד (8 באוקטובר 2023), כי יש צורך במקומות כליאה נוספים באופן מיידי או שעל סמך חוות דעת גורמי הביטחון יש סבירות גבוהה שיהיה צורך כאמור. במסגרת זאת יהיה ניתן להלין אסירים ועצורים ביטחוניים, בתנאים מסוימים, תוך חריגה מהוראות הדין לעניין שטח מחיה ולהלינם שלא על מיטה, בחריגה מהוראות הדין לעניין זכאות למיטה. עם זאת, החוק מאפשר למנהל בית הסוהר להפעיל את סמכותו זו גם לעניין תאים שמוחזקים בהם אסירים אחרים. 
בתיקון מספר 3, הוארך תוקפה של הוראת השעה המסדירה את ההכרזה על מצב חירום כליאתי בשל המצב הביטחוני השורר במדינה, עד ליום ו' באב התשפ"ה (31 ביולי 2025); לצד הארכת תוקפה של ההכרזה על מצב חירום כליאתי, עד ליום ל' בשבט התשפ"ה (28 בפברואר 2025). עוד נקבע כי בעת ההכרזה כאמור, תתאפשר חריגה מהוראות הדין גם לעניין החזקה בנפרד של עצורים מינהליים ולוחמים בלתי חוקיים מאסירים ביטחוניים שפוטים, כפי שכעת מתאפשר לעניין שטח המחיה וזכאות למיטה. כן נקבע כי הממשלה תהיה רשאית להאריך את ההכרזה לתקופות של עד חודשיים בכל פעם, ורווחו פרקי הזמן להעברת הדיווחים שמועברים לוועדה לביטחון לאומי של הכנסת במסגרת ההכרזה על מצב חירום כליאתי, כך שהם יועברו אחת לחודש במקום אחת לשבועיים.
חוק הפחתת הגירעון והגבלת ההוצאה התקציבית (תיקון מס' 27), התשפ"ה-2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הכספים
תחילה: 2024-12-25T00:00:00
פרסום: ספר החוקים, 25/12/2024, מס' חוברת 3339, עמ' 144
שמות קודמים:
Name: הצעת חוק הפחתת הגירעון והגבלת ההוצאה התקציבית (תיקון מס' 27), התשפ"ה-2024
Value: בקריאה הראשונה
תקציר:

מוצע להעלות את תקרת הגירעון לשנת 2024 כך ששיעור הגירעון הכולל לא יעלה על 7.7% מהתוצר הלאומי הגולמי (במקום שיעור של 6.6%), וכן להגדיל את ההוצאה הממשלתית המותרת בשנת 2024 בשיעור של 17.8% מסך ההוצאה הממשלתית לשנת 2023 לצורך המשך מימון הצרכים הצבאיים ובשיעור של 4.3% לצורך המשך מימון הצרכים האזרחיים הנובעים במישרין מהלחימה.
חוק תקציב נוסף לשנת הכספים 2024 (מס' 3), התשפ"ה-2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הכספים
תחילה: 2024-01-01T00:00:00
פרסום: ספר החוקים, 25/12/2024, מס' חוברת 3338, עמ' 142
שמות קודמים:
Name: הצעת חוק תקציב נוסף לשנת הכספים 2024 (מס' 3), התשפ"ה-2024
Value: בקריאה הראשונה
תקציר:
מוצע לקבוע כי תקציב ההוצאה לשנת הכספים 2024 יעמוד על 760,585,079,000 שקלים חדשים המורכב מתקציב רגיל בסך 557,712,771,000 שקלים חדשים ומתקציב פיתוח וחשבון הון בסך 202,872,308,000 שקלים חדשים.
חוק ההתייעלות הכלכלית (תיקוני חקיקה להשגת יעדי התקציב לשנת התקציב 2025) (הקפאת שכר נושאי משרה ברשויות השלטון וברשויות מקומיות בשנת 2025), התשפ"ה–2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הכספים
תחילה: 2024-12-22T00:00:00
פרסום: ספר החוקים, 22/12/2024, מס' חוברת 3337, עמ' 138
שמות קודמים:
Name: הצעת חוק ההתייעלות הכלכלית (תיקוני חקיקה להשגת יעדי התקציב לשנת התקציב 2025) (הקפאת שכר נושאי משרה ברשויות השלטון וברשויות מקומיות בשנת 2025), התשפ"ה–2024
Value: בקריאה השנייה והשלישית
Name: פרק א (הקפאת שכר נושאי משרה ברשויות השלטון וברשויות מקומיות בשנת 2025), מתוך הצ"ח ההתייעלות הכלכלית (תיקוני חקיקה להשגת יעדי התקציב לשנת התקציב 2025) (הקפאת שכר נושאי משרה ברשויות השלטון וברשויות מקומיות בשנת 2025 והעלאת דמי ביטוח לאומי), התשפ"ה-2024
Value: בקריאה הראשונה
תקציר:
מוצע לקבוע כי בשנת 2025 לא תעודכן משכורתם של נושאי משרה מסוימים ברשויות השלטון וברשויות המקומיות בהתאם לשינוי השכר הממוצע, וכן שלא תעודכן משכורתם של נושאי משרה כאמור שמשכורתם מעודכנת לפי מדד המחירים לצרכן.
חוק לתיקון פקודת מס הכנסה (מס' 275), התשפ"ה–2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הכספים
תחילה: 2025-01-01T00:00:00
פרסום: ספר החוקים, 22/12/2024, מס' חוברת 3336, עמ' 136
שמות קודמים:
Name: הצעת חוק לתיקון פקודת מס הכנסה (מס' 275), התשפ"ה–2024
Value: בקריאה השנייה והשלישית
Name: סעיף 1(1) - משיכת קצבה פנסיונית מתוך הצעת חוק ההתייעלות הכלכלית (תיקוני חקיקה להשגת יעדי התקציב לשנת התקציב 2025) (הקפאת עדכוני מס ומס יסף), התשפ"ה-2024
Value: בקריאה הראשונה
תקציר:
החוק קובע כי שיעור הפטור ממס על קצבה פנסיונית יעלה בהדרגה במהלך השנים, כך שבשנת 2025 יעמוד הפטור על 57%, בשנת 2026 על 57.5%, בשנת 2027 על 62.5%, ובשנת 2028 ואילך יעמוד על 67%.
חוק לייעול האכיפה והפיקוח העירוניים ברשויות המקומיות (הוראת שעה) (תיקון מס' 14), התשפ"ה-2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: הוועדה לביטחון לאומי
תחילה: 2024-12-19T00:00:00
פרסום: ספר החוקים, 18/12/2024, מס' חוברת 3335, עמ' 134
שמות קודמים:
Name: הצעת חוק לייעול האכיפה והפיקוח העירוניים ברשויות המקומיות (הוראת שעה) (תיקון מס' 14), התשפ"ה-2024
Value: בקריאה הראשונה
תקציר:
החוק לייעול האכיפה והפיקוח העירוניים ברשויות המקומיות נחקק כהוראת שעה בשנת 2011, והחל כפיילוט במספר רשויות מקומיות. מטרת החוק הינה ייעול יכולת הפיקוח והאכיפה של הרשויות המקומיות בעבירות שבתחום אחריותן וכן סיוע למשטרת ישראל בפעולות למניעת אלימות. לשם כך החוק מסמיך פקחים עירוניים ומסדיר את הקמתו של מערך שיטור עירוני. לאורך השנים הוראת השעה הוארכה מספר פעמים ותחולתה הורחבה לרשויות נוספות. 
בתיקון מספר 14 לחוק, תוקן סעיף 23, כך שתוקפו של החוק הוארך לתקופת זמן נוספת ועד ליום כ"א בשבט התשפ"ה (19 בפברואר 2025).
חוק משפחות חיילים שנספו במערכה (תגמולים ושיקום) (תיקון מס' 45), התשפ"ה–2024
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת העבודה והרווחה
יוזמים: אופיר כץ
תחילה: 2025-01-15T00:00:00
פרסום: ספר החוקים, 18/12/2024, מס' חוברת 3334, עמ' 130
שמות קודמים:
Name: הצעת חוק משפחות חיילים שנספו במערכה (תגמולים ושיקום) (תיקון מס' 45), התשפ"ה–2024
Value: בקריאה השנייה והשלישית
Name: הצעת חוק משפחות חיילים שנספו במערכה (תגמולים ושיקום) (תיקון מס' 45) (תגמול לגרושות), התשפ"ה-2024
Value: בקריאה הראשונה
Name: הצעת חוק משפחות חיילים שנספו במערכה (תגמולים ושיקום) (תיקון - תגמולי יתומים, אלמנות וגרושות), התשפ"ד-2024
Value: בדיון המוקדם
תקציר:
חוק זה מגדיל את סל ההטבות והמענים שניתנים לבנות ובני זוג לשעבר של נופלי מערכות ישראל ולכל אדם שמגדל יתום של נספה כאמור שאינו אלמן או אלמנה של הנספה. ראשית, הוגדל סכום התגמול בעד יתום שסמוך על שולחנה של בת זוג לשעבר מ-5,800 ₪ ל-8,500 ₪. תגמול זה ישולם גם לאדם אחר שיתום של נספה סמוך על שולחנו. שנית, נקבע מענק חד פעמי לרכישת רכב בסכום 52,866 שקלים. שלישית, נקבע מענק חודשי לסיוע בהוצאות מימון מדור של משכנתא או שכירות בסכום של עד 2,500 שקלים לחודש, לתקופה של עד שלוש שנים או עד שצעיר היתומים הגיע לגיל 21. רביעית, נקבע סיוע במימון טיפול נפשי עד שצעיר היתומים הגיע לגיל 30. לבסוף, נקבעה למי שיתום של נספה סמוך על שולחנו זכאות להיעדר מהעבודה ביום הזיכרון לחללי מערכות ישראל ונפגעי פעולות האיבה. הוראות אלו יחולו גם על בת זוג לשעבר של אדם שנפטר כתוצאה מפגיעת איבה או על אדם שיתום של מי שנפטר כתוצאה מפגיעה כאמור סמוך על שולחנו. 
הוראות אלה יחולו גם  אם יום פטירת הנספה היה לפני יום תחילתו של החוק, אולם התשלומים לפיהן ישולמו מכאן ואילך. נוסף על כך, נקבע כי העלאת התגמול עבור יתום תעשה מיום כ"ב בתשרי התשפ"ד (7 באוקטובר 2023), וההפרש בין סכום התגמול שכבר שולם מאז המועד האמור לבין הסכום הגבוה לפי הצעת החוק ישולם לזכאים באופן רטרואקטיבי. כמו כן, נקבע כי מענק הרכב והמענק למדור ישולמו גם הם החל מיום התחילה למי שיתום של נספה היה סמוך על שולחנו לפני יום התחילה, בתנאי שביום התחילה היתום טרם הגיע לגיל 21.
חוק הגנה על הציבור מפני ארגוני פשיעה, התשפ"ה-2024
סטטוס: התקבלה בקריאה שלישית
כנסת: 25
סוג הצעה: פרטית
ועדה: הוועדה לביטחון לאומי
יוזמים: צביקה פוגל, יבגני סובה, אביגדור ליברמן, עודד פורר, שרון ניר, יוליה מלינובסקי, חמד עמאר
תחילה: 2024-12-30T00:00:00
פרסום: ספר החוקים, 16/12/2024, מס' חוברת 3333, עמ' 122
שמות קודמים:
Name: הצעת חוק הגנה על הציבור מפני ארגוני פשיעה, התשפ"ה-2024
Value: בקריאה השנייה והשלישית
Name: הצעת חוק הגנה על הציבור מפני ארגוני פשיעה, התשפ"ד-2024
Value: בדיון המוקדם
תקציר:
במסגרת החוק נקבע, כהוראת שעה למשך שנתיים, כי נשיא בית המשפט המחוזי או סגנו רשאי, לבקשת המפכ"ל או קצין בדרגת ניצב המכהן כראש אגף החקירות והמודיעין במשטרת ישראל ולאחר אישור היועץ המשפטי לממשלה או מי שהוא הסמיך לכך מטעמו או אצל לו את סמכותו, להטיל בצו מגבלות על אדם הפועל במסגרת ארגון פשיעה, אם שוכנע כי יש יסוד סביר להניח כי הוצאת הצו והמגבלות הקבועות בו, בהתחשב ברמת הסיכון הנשקפת מאותו אדם, חיונית למניעת פגיעה חמורה בביטחונו של אדם, וכי לא ניתן להשיג את מטרת הצו באמצעות הדין הפלילי ובדרך שפגיעתה פחותה (להלן – צו הגבלה שיפוטי).
המגבלות אותן ניתן להטיל כאמור מנויות בחוק, וכוללות, בין היתר, מגבלה על כניסה למקום בארץ, איסור יציאה ממקום המגורים, איסור על קיום קשר עם אדם ואף איסור יציאה מהארץ. לצד זאת, נקבע כי תוקפו של הצו שיינתן לא יעלה על חודשיים, למעט בצו הנוגע למגבלת איסור יציאה ממקום מגורים, שתוקפו לא יעלה על 45 ימים. ניתן להטיל צו לתקופה קצרה מכך, ולהאריכו לתקופות נוספות שלא יעלו במצטבר על התקופה המרבית. יחד עם זאת, אין מניעה להורות על הוצאת צו הגבלה שיפוטי חדש בתום התקופה המרבית. מעבר לכך, בית המשפט שהוציא את הצו, רשאי לקבוע בו סמכויות למשטרת ישראל לשם הבטחת קיומו של הצו, לרבות כניסה למקום המשמש למגוריו של האדם שכלפיו הוצא הצו, חיפוש על גופו וחדירה לחומר מחשב הנמצא בחזקתו או שליטתו. 
כמו כן, נקבעו הסדרים נוספים בחוק, וביניהם: סדרי הדין להגשת הבקשה להוצאת צו כאמור והדיון בבקשה, עיון חוזר בבקשה וערר, סמכות מעצר נגד אדם שהפר צו הגבלה שיפוטי ובכלל זה עונש מאסר של ארבע שנים אשר לא יפחת מרבע מהעונש, אלא אם כן החליט בית המשפט להקל בעונש מטעמים מיוחדים שיירשמו, וכן חובת דיווח של השר לביטחון לאומי לוועדה לביטחון לאומי של הכנסת אחת לארבעה חודשים בדבר מימוש החוק.
חוק מניעת מימון לייצוג משפטי בידי מדינת ישראל (חשוד, נאשם או מורשע בעבירת ביטחון - חרבות ברזל), התשפ"ה–2024
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת החוקה, חוק ומשפט
יוזמים: שמחה רוטמן, יונתן מישרקי, צביקה פוגל, יעקב אשר, מתן כהנא, חנוך דב מלביצקי, יולי יואל אדלשטיין
תחילה: 2024-12-16T00:00:00
פרסום: ספר החוקים, 16/12/2024, מס' חוברת 3332, עמ' 120
שמות קודמים:
Name: הצעת חוק מניעת מימון לייצוג משפטי בידי מדינת ישראל (חשוד, נאשם או מורשע בעבירת ביטחון - חרבות ברזל), התשפ"ה–2024
Value: בקריאה השנייה והשלישית
Name: הצעת חוק מניעת מימון של מדינת ישראל לייצוג משפטי של זר שהוא חשוד או נאשם בטרור, התשפ"ד–2024
Value: בקריאה הראשונה
Name: הצעת חוק הסניגוריה הציבורית (תיקון - ייצוג אסירים ביטחוניים שהשתתפו במלחמת חרבות ברזל), התשפ"ד-2023
Value: בדיון המוקדם
תקציר:
החוק קובע ששכרם של סניגורים שימונו או שמונו החל מה-7 באוקטובר 2023 על ידי בית המשפט למי שחשוד, נאשם או הורשע בעבירת ביטחון הקשורה לאירועי ה-7 באוקטובר או במסגרת מלחמת חרבות ברזל, יקוזז מהכספים אותם מעבירה ממשלת ישראל לרשות הפלסטינית.
חוק רישום קבלנים לעבודות הנדסה בנאיות (תיקון מס' 8), התשפ"ה-2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הפנים והגנת הסביבה
תחילה: 2024-12-11T00:00:00
פרסום: ספר החוקים, 11/12/2024, מס' חוברת 3331, עמ' 116
שמות קודמים:
Name: הצעת חוק רישום קבלנים לעבודות הנדסה בנאיות (תיקון מס' 8), התשפ"ה-2024
Value: בקריאה השנייה והשלישית
Name: הצעת חוק רישום קבלנים לעבודות הנדסה בנאיות (תיקון מס' 8), התשפ"ד-2024
Value: בקריאה הראשונה
תקציר:
הוסמך רשם הקבלנים לפי חוק רישום קבלנים לעבודות הנדסה בנאיות, התשכ"ט–1969 שלא לרשום או לבטל את הרישום בפנקס הקבלנים או לנקוט הליכים משמעתיים אחרים נגד מי שהרשם השתכנע בעקבות המלצת משטרת ישראל שנתן קצין משטרה בכיר, כי הוא מעורב במעשים העלולים לגרום לפגיעה בשלום הציבור וביטחונו או של פגיעה מהותית בענף, בהחלטה יתחשב הרשם בחומרת המעשים, מהותם, זיקתם לביצוע עבודה ועוד פרטיים המנויים בהצעה. 
שונה הרכב המועצה המייעצת לשר, המועצה המוצעת תכלול 8 חברים ולא 17 שרובם נציגי ציבור והיא תייעץ לשר לעניין קביעת הוראות לפי החוק. כמו כן נקבעה סמכות לשר להסמכת פקחים לפי החוק האמור ולתת בהתאמה סמכויות פיקוח לפקחים שיוסמכו.
חוק להסדרת הפיקוח על כלבים (תיקון מס' 6 – הוראת שעה – חרבות ברזל) (תיקון), התשפ"ה-2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הכלכלה
תחילה: 2024-12-01T00:00:00
פרסום: ספר החוקים, 11/12/2024, מס' חוברת 3330, עמ' 114
שמות קודמים:
Name: הצעת חוק להסדרת הפיקוח על כלבים (תיקון מס' 6 – הוראת שעה – חרבות ברזל) (תיקון), התשפ"ה-2024
Value: בקריאה הראשונה
תקציר:
החוק מאריך את תוקפה של הוראת השעה שנועדה להתמודד עם תופעת הכלבים המשוטטים שנכנסו מרצועת עזה לשטחי המדינה בשל פריצת גדר המערכת ומלחמת חרבות ברזל. לפי הוראת השעה, וטרינר עירוני מוסמך להורות על המתת כלב שנתפס בטווח של עד 20 קילומטרים מגדר המערכת המקיפה את רצועת עזה, שמתקיימים לגביו תנאים כמפורט בהוראת השעה, ארבעה ימים ממועד העברתו למכלאה ("מאורת הרשות" בלשון החוק), ולא לאחר עשרה ימים מהמועד האמור כפי שקובע החוק המקורי. הוראת השעה עמדה בתוקפה עד ליום כ"ט בחשוון התשפ"ה (30 בנובמבר 2024), והחוק מאריך את תוקפה עד ליום ב' בניסן התשפ"ה (31 במרץ 2025.(  בנוסף, החוק משנה את המועד הקבוע בחוק לדיווח שר החקלאות וביטחון המזון לוועדת הכלכלה על יישום הוראת השעה, כך שבמקום חודש לאחר תום תקופת הוראת השעה, ידווח השר לוועדה על יישום הוראת השעה לא יאוחר מיום ל' בכסלו התשפ"ה (31 בדצמבר 2024), וכן במועד נוסף הסמוך לתום תוקפה של הוראת השעה, כפי שהוארכה, וזאת לא יאוחר מיום ט"ז באדר התשפ"ה (16 במרץ 2025(
חוק התכנון והבנייה (תיקון מס' 159), התשפ"ה-2024 
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הפנים והגנת הסביבה
תחילה: 2024-12-09T00:00:00
פרסום: ספר החוקים, 09/12/2024, מס' חוברת 3328, עמ' 110
שמות קודמים:
Name: הצעת חוק התכנון והבנייה (תיקון מס' 159), התשפ"ה-2024 
Value: בקריאה הראשונה
תקציר:
הוחלט להאריך בשנה את הוראת השעה הנותנת סמכות לשר הפנים לתת צו הפוטר, בין השאר, מאישור תכנית וקבלת היתרים לצורך הקמת מתחם שישמש למגורים למי שפונו מביתהם בשל המצב הביטחוני המיוחד.
חוק הרבנות הראשית לישראל (תיקון מס' 8), התשפ"ה-2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוקה, חוק ומשפט
תחילה: 2024-12-05T00:00:00
פרסום: ספר החוקים, 05/12/2024, מס' חוברת 3327, עמ' 106
שמות קודמים:
Name: הצעת חוק הרבנות הראשית לישראל (תיקון מס' 8), התשפ"ה-2024
Value: בקריאה השנייה והשלישית
Name: הצעת חוק הרבנות הראשית לישראל (תיקון מס' 8) (הרכב האסיפה הבוחרת), התשפ"ד-2024
Value: בקריאה הראשונה
תקציר:
החוק עורך שינויים בהרכב האסיפה הבוחרת לרבנים הראשיים ולמועצת הרבנות הראשית. החוק מגדיר כי "רב" שניתן למנותו במסגרת 10 הרבנים שממונים לאסיפה הבוחרת על ידי הרבנים הראשיים, הוא רב שמוסמך לרבנות מטעם הרבנות הראשית לישראל או רב שבידו תעודת כשירות לכהונת רב עיר, רב אזורי, רב מושב או רב שכונה. כמו כן, נקבע רף מינימלי למינוי של נשים לנציגות ציבור, מכל אחת מהקבוצות המיוצגות באסיפה הבוחרת ומנגנון למקרים שבהם אין מספיק נשים שמשמשות בתפקידים בקבוצות האמורות. בנוסף, נקבעו הסדרים בנושא ניגוד עניינים. לבסוף, נקבע כי החל מהבחירות שיתקיימו אחרי הבחירות הקרובות למועצת הרבנות הראשית, הגדרות בעלי התפקידים שחברים באסיפה הבוחרת, יחולו גם לגבי מי שממלא תפקיד זה ביהודה ושומרון.
חוק מכוני כושר (רישוי ופיקוח) (תיקון מס' 4), התשפ"ה-2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החינוך התרבות והספורט
תחילה: 2024-12-10T00:00:00
פרסום: ספר החוקים, 10/12/2024, מס' חוברת 3329, עמ' 112
שמות קודמים:
Name: הצעת חוק מכוני כושר (רישוי ופיקוח) (תיקון מס' 4), התשפ"ה-2024
Value: בקריאה הראשונה
תקציר:
החוק מבטל את חובת נוכחות מדריך במכון כושר בכל עת שנמצאים בו מתאמינים בגירים, עם זאת, נותרה עומדת בעינה חובת נוכחות מדריך לאימון קטינים בעת שקטינים מתאמנים במכון. בחוק נקבעה חובה לפיה כשמתאמן מצהיר בעת הרשמתו למכון כושר, כי זו הפעם הראשונה שבה הוא מתאמן במכון כושר, על המכון לספק לו מדריך שיעביר לו הדרכה הכוללת: תוכנית אימון מותאמת אישית, כללי הבטיחות במכון הכושר ודרכי הפעלת המכשירים. כמו כן, נקבעה חובת נוכחות של אדם שעבר קורס עזרה ראשונה במתחם בו נמצא מכון כושר בכל עת שבה לא נוכח מדריך. דרישות אלו לא יחולו על מכון כושר הנמצא בבניין מגורים, במקום עבודה או בבית מלון ובלבד שהוא אינו פתוח לציבור הרחב.